คือเคยบีบออกมาแล้วครับแล้วตอนนี้มันไม่มีหัวแต่เป็นก้อนๆแทน บีบไม่ออกครับ มียาอะไรทาให้ยุบไหมครับเป็นมาหลายปีแล้ว
สวัสดีค่ะ ก้อนที่บริเวณก้น ซึ่งเคยบีบแล้วเหมือนมีไขมันออกมาดังกล่าว อาจเป็นก้อนซีสต์ไขมันใต้ผิวหนัง(sebaceous cyst หรือ epidermal inclusion cyst)ซึ่งเกิดจากเซลล์ผิวหนังชั้นนอกอยู่ผิดที่ โดยไปอยู่ในผิวชั้นหนังแท้แล้วผลิตสารเคอราตินสะสมจนเกิดซีสต์ขึ้น อาการคือจะคลำได้เป็นก้อนหรือตุ่มที่ค่อนข้างนิ่ม อาจพบรูเปิดจากก้อน และหากบีบออกอาจเห็นมีสารสีขาวคล้ายเนย มีกลิ่นเหม็น ดูคล้ายหนองการรักษาให้หายคือต้องผ่าตัดเอาก้อนซีสต์ออกให้หมดนอกจากนี้ ก้อนที่ผิวหนัง อาจเป็น ก้อนเนื้องอกไขมัน ก้อนเนื้องอก syringoma, sebaceous adenoma, eccrine poroma, keratinous cyst เป็นต้น ซึ่งส่วนใหญ่การรักษาก้อนเนื้องอกเหล่านี้ ต้องอาศัยการผ่าตัดออกค่ะดังนั้นแนะนำให้ ไปพบแพทย์เพื่อตรวจว่าน่าจะเป็นก้อนชนิดใดและพิจารณาผ่าตัดเอาก้อนออกค่ะ